Guida de Usator de Linux Mint/aMule

aMule es le equivalente de eMule pro GNU/Linux, que permitte acceder al rete P2P (Peer-to-Peer) eDonkey, pro compartir e discargar musica, films, programmas, etc.

In Linux Mint illo non es installate per defecto, dunque il es necessari usar le Gestor de Software de Linux Mint pro poter installar lo. 

Una vice installate, il essera disponibile in Menu – Internet – aMule. Su functionamento es multo simple si vos es familiarisate con eMule.

Como eMule, aMule es distribuite e publicate sub licentia GPL. Le objectivo de aMule es esser un "eMule multiplatteforma", functionante actualmente super le systemas operative Linux, FreeBSD, OpenBSD, NetBSD, Solaris, MacOS e Windows, e super le architecturas x86, AMD64, UltraSPARC, PowerPC, Macintosh (G4, G5, ...), Xbox e NSLU2.

 Nota: le prime vice que vos initia aMule, il vos demandara: "Vos non ha alcun servitor in le lista de servitores."

Vole vos que aMule discarga un nove lista?" Responde vos que si, e toto essera multo facile.

Configuration basic:

aMule non ha le supporto del lingua Interlingua. Ma si tu vole cambiar le lingua en un altere lingua tu lo trovara en le icono Preferences, alora premer General e premer Language. 

In Preferences – Connection, on pote configurar le limite de largor de banda. Totevia, le autor de iste articulo non lo ha configurate, e aMule ha functionate perfectemente. Mesmo durante le visionamento de TV online, toto ha functionate sin problemas. Io ha le suspicion que con internet a fibra, iste configuration non es relevante.

Al button Networks, vos debe mitter le servitor si vos non lo ha facite al initio, como es suggerite in le nota precedente. Con Google vos pote cercar los facilemente. Per exemplo, vos pote mitter iste: http://gruk.org/server.met.gz (Si al initio de aMule vos ha respondite affirmative al question de discargar servitores, vos lo habera ja configurate).

Ora vos potera usar aMule. Tenite presente que, durante un recerca, al latere del nomine del recerca vos debe haber selecte Type = Global, que con Type Local non face un recerca in internet.